Document ID: 32004R2203

KOMISIJAS REGULA (EK) Nr. 2203/2004
(2004. gada 21. decembris),
ar kuru groza Regulu (EEK) Nr. 1859/82 attiecībā uz saimniecību, kas iesniedz gada pārskatus, atlasi lauku saimniecību ieņēmumu noteikšanai
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1965. gada 15. jūnija Regulu Nr. 79/65/EEK, ar kuru izveido tīklu grāmatvedības uzskaites datu apkopošanai par lauku saimniecību ieņēmumiem un saimniecisko darbību Eiropas Ekonomikas kopienā (1), un jo īpaši tās 4. panta 4. punktu un 6. panta 2. punktu,
tā kā:
(1)
Komisijas Regula (EEK) Nr. 1859/82 (2) nosaka to saimniecību skaitu katrā reģionā, kas iesniedz pārskatus. Šo saimniecību (kas iesniedz pārskatus) skaits reģionos var atšķirties 20 % robežās, ja tas neizraisa dalībvalsts saimniecību (kas iesniedz pārskatus) kopējā skaita samazinājumu.
(2)
Tā kā šāda pasākuma finanšu vadība ir sarežģīta, tad ar Komisijas 1983. gada 13. jūlija Regulu (EEK) Nr. 1915/83 par konkrētiem sīki izstrādātiem īstenošanas noteikumiem attiecībā uz uzskaiti, lai noteiktu lauku saimniecību ienākumus (3), katrai dalībvalstij ir noteikti ierobežojumi attiecībā uz pienācīgi aizpildītu saimniecības gada pārskatu kopējo skaitu, kas ir tiesīgi saņemt Kopienas finansējumu. Skaidrības un konsekvences labad šīs izmaiņas ir jāatspoguļo Regulā (EEK) Nr. 1859/82. Joprojām ir pieļaujama elastība attiecībā uz saimniecību skaitu katrā reģionā, kas iesniedz pārskatus, ja vien tiek ievērots kopējais saimniecību, kas iesniedz pārskatus, skaits attiecīgajā dalībvalstī.
(3)
Ņemot vērā katrai dalībvalstij noteiktos ierobežojumus attiecībā uz pienācīgi aizpildītu saimniecības gada pārskatu kopējo skaitu, par kuriem var saņemt Kopienas finansējumu, I pielikumā noteiktais to saimniecību skaits, kas iesniedz pārskatus, ir jākoriģē attiecībā uz Beļģiju, Dāniju, Vāciju, Franciju un Luksemburgu, lai saglabātu faktisko izlases lielumu.
(4)
To saimniecību skaits Zviedrijā, kas iesniedz pārskatus, ir jākoriģē, jo ir mainījušās reģionu robežas.
(5)
Tāpēc Regula (EEK) Nr. 1859/82 ir attiecīgi jāgroza.
(6)
Šajā regulā paredzētie pasākumi ir saskaņā ar Kopienas Lauku saimniecību uzskaites datu tīkla komitejas atzinumu,
IR PIEŅĒMUSI ŠO REGULU.
1. pants
Regulu (EEK) Nr. 1859/82 groza šādi:
1)
Regulas 3. pantu aizstāj ar šādu:
“3. pants
To saimniecību, kas iesniedz pārskatus, skaits katrā dalībvalstī un reģionā ir noteikts I pielikumā.
Katrā reģionā atlasīto saimniecību skaits, kas iesniedz pārskatus, var atšķirties 20 % robežās no I pielikumā minētā skaita, ja tas neizraisa dalībvalsts saimniecību, kas iesniedz pārskatus, kopējā skaita samazinājumu.”.
2)
Regulas I pielikumu groza saskaņā ar šīs regulas pielikumu.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
To piemēro no 2005. pārskata gada.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 21. decembrī

Labels: 18
19
6